open-index/open-wikipedia-markdown huggingface dataset:
Vyf Bobbejaantjies

**Vyf Bobbejaantjies** is 'n tradisionele Afrikaanse liedjie.

## Lirieke 
Vyf bobbejaantjies op die dam se wal
Vyf bobbejaantjies op die dam se wal
En as een bobbejaantjie per ongeluk sou val
Is vier bobbejaantjies op die dam se wal

Vier bobbejaantjies op die dam se wal
Vier bobbejaantjies op die dam se wal
En as een bobbejaantjie per ongeluk sou val
Is drie bobbejaantjies op die dam se wal

Drie bobbejaantjies, op die dam se wal
Drie bobbejaantjies, op die dam se wal
En as een bobbejaantjie per ongeluk sou val
Is twee bobbejaantjies op die dam se wal

Twee bobbejaantjies, op die dam se wal
Twee bobbejaantjies, op die dam se wal
En as een bobbejaantjie per ongeluk sou val
Is een bobbejaantjie op die dam se wal

Een bobbejaantjie, op die dam se wal
Een bobbejaantjie, op die dam se wal
En as een bobbejaantjie per ongeluk sou val
Is geen bobbejaantjies op die dam se wal

## Eksterne skakels 
* https://www.youtube.com/watch?v=41ZPS9nvv2I
Stapsoldaatjie

**Stapsoldaatjie** is 'n tradisionele Afrikaanse liedjie.

## Lirieke 
Ek is nie 'n stap soldaatjie nie

'n Ry soldaatjie nie

'n Vlieg soldaatjie nie

Ek is nie 'n skiet soldaatjie nie

Maar ek is Jesus se soldaatjie, ja meneer

Ek is Jesus se soldaatjie, ja meneer

Ek is Jesus se soldaatjie, ja meneer

Ek is nie 'n stap soldaatjie nie

'n Ry soldaatjie nie

'n Vlieg soldaatjie nie

Ek is nie 'n skiet soldaatjie nie

Maar ek is Jesus se soldaatjie, ja meneer

Ek is nie 'n stap soldaatjie nie

'n Ry soldaatjie nie

'n Vlieg soldaatjie nie

Ek is nie 'n skiet soldaatjie nie

Maar ek is Jesus se soldaatjie, ja meneer

Ek is Jesus se soldaatjie, ja meneer

Ek is Jesus se soldaatjie, ja meneer

Ek is nie 'n stap soldaatjie nie

'n Ry soldaatjie nie

'n Vlieg soldaatjie nie

Ek is nie 'n skiet soldaatjie nie

Maar ek is Jesus se soldaatjie, ja meneer

## Eksterne skakels 
* https://www.youtube.com/watch?v=eq_AzUvLp9g
Die Eensame Krokodil

**Die Eensame Krokodil** is 'n Afrikaanse liedjie.

## Lirieke 
Die krokodil se hart is seer
Kom ons vra hom wat makeer
Hy's te yslik groot en lank
Om nog so te lê en tjank

Ek is 'n eensame krokodil
Mense kyk vir my en gril
Ek soek maters hoog en laag
Maar almal sê ek vreet te graag

Stilletjies hier op my plek
Kyk hoe mooi en soet is ek
Kom maar naby want ek hou
Elke oomblik meer van jou

Ek is 'n eensame krokodil
Mense kyk vir my en gril
Ek soek maters hoog en laag
Maar almal sê ek vreet te graag

Spring maar gou die water in
Jy is baie na my sin
Kom nou laat ons kennis maak
Ons vriendskap sal so lekker smaak

Ek is 'n eensame krokodil
Mense kyk vir my en gril
Ek soek maters hoog en laag
Maar almal sê ek vreet te graag

O krokodil jy wil my vang
Maar ek is vir jou te bang
Kennis maak op jou manier
Nee, weg is ek totsiens ou dier

Ek is 'n eensame krokodil
Mense kyk vir my en gril
Ek soek maters hoog en laag
Maar almal sê ek vreet te graag

## Eksterne skakels 
*https://www.youtube.com/watch?v=nQybdhZ-AK8
Fred Turner Museum

Die **Fred Turner Museum** (ook bekend as die **Windpompmuseum**) is ‘n kultuur-historiese museum in Loeriesfontein. Dit gee ‘n beeld van die lewe van die trekboerpioniers van die 19de eeu in die Hantam en Boesmanland deur die uitstalling van ‘n wa en bybehorende tente, ‘n kookskerm met kombuisgereedskap, bybels, klere, ‘n perdemeul, ens. Veral opvallend is die 27 windpompe wat al die fabrikate verteenwoordig wat deur die jare in hierdie afgeleë kontrei op die plase gebruik is.

Die museum dra die naam van die eienaar van die handelspos waarom die dorp ontwikkel het. Dr. James Walton, ‘n kultuurhistorikus van Kaapstad, het die gemeenskap aangemoedig om so ‘n museum hier te stig. Gezina Louw, die vrou van Eli Louw, het die inisiatief geneem met die versamel van die oudhede en die stigting van die museum.

## Trivia
Fredrick Turner was die neef van Charles Haddon Spurgeon  (1834-1892).
Disa zombica

***Disa zombica*** is 'n meerjarige plant en geofiet wat tot die genus *Disa* behoort. Die plant is inheems aan Burundi, Demokratiese Republiek die Kongo, Malawi, Mosambiek, Tanzanië, Zambië en Zimbabwe.

## Bron 
* Plants of the World Online
Disa zuluensis

***Disa zuluensis*** is 'n meerjarige plant en geofiet wat tot die genus *Disa* behoort. In Suid-Afrika is die plant endemies aan KwaZulu-Natal, Limpopo en Mpumalanga. Die plant kom voor by Dundee en vanaf Roossenekal tot by Dullstroom. Dit het 'n voorkomsgebied van 122km2 en daar is vier subpopulasies. Die spesie groei in moerasagtige of vleiagtige omgewings op hoogtes van 1500 - 2000 m. Die plant word bedreig deur mynbou wat die water onttrek uit die vleie of drooglê, oorbeweiding en indringerplante. Mynbou is die grootste bedreiging vir die onmiddellike toekoms. 

## Bronne 
* REDLIST Sanbi
* Plants of the World Online
Dis Heerlike Lente

**Dis Heerlike Lente** is 'n Afrikaanse liedjie.

## Lirieke 
Dis heerlike lente, die winter's verby 

weer nooi berg' en klowe vir jou en vir my.

Hol-la-dri-o-ha, hol-la-dri-o.

Hol-la-dri-o-ha, hol-la-dri-o!

Dis heerlike lente, die winter's verby

weer nooi berg' en klowe vir jou en vir my.

Hol-la-dri-o-ha, hol-la-dri-o.

Hol-la-dri-o-ha, hol-la-dri-o!

Die bergklim is heerlik, dit hou mens gesond.

Die vroe-, vroeë more het goud in die mond.

Hol-la-dri-o-ha, hol-la-dri-o.

Hol-la-dri-o-ha, hol-la-dri-o!

## Eksterne skakels 
* https://www.youtube.com/watch?v=puZQG8xQsF4
PubMed Central

**PubMed Central** (**PMC**) is 'n gratis digitale bron wat artikels met vrye toegang argiveer wat in lewenswetenskappe- en biomediese tydskrifte gepubliseer is. As een van die grootste navorsingsdatabasisse wat deur die Amerikaanse National Center for Biotechnology Information (NCBI) ontwikkel is, is PubMed Central meer as 'n bron van dokumente. Toelatings tot PMC word geïndekseer en geformatteer vir gevorderde metadata, mediese ontologie, en unieke identifiseerders wat die XML-gestruktureerde data vir elke artikel verryk. 

Inhoud in PMC kan gekoppel word aan ander NCBI-databasisse en via Entrez-soekstelselsels deursoek word.

PubMed Central verskil van PubMed. PubMed Central is 'n gratis digitale argief van volledige artikels wat aan enigiemand via 'n webblaaier beskikbaar is. Daarteenoor is PubMed 'n deursoekbare databasis van biomediese aanhalings waarvan die volledige artikels elders beskikbaar is – in druk of aanlyn, gratis of nie.

## Verwysings
Neurodiversiteit

duimnael|260px|Outistiese kuns wat die natuurlike diversiteit van die menslike brein uitbeeld.

**Neurodiversiteit** verwys na die variasies in die menslike brein wat betref sosiale gedrag, leervermoë, aandag, buie en ander geestelike werkinge in 'n niepatologiese sin. Die term is in 1998 geskep deur die sosioloog Judy Singer, wat saam met die joernalis Harvey Blume gehelp het om die begrip gewild te maak.

Dié siening is veral gewild in outismekringe, waar dit omstrede is en teenstanders voel dit weerspieël nie die realiteite van individue wat 'n groot behoefte aan steun het nie.

## Geskiedenis 
Die woord "neurodiversiteit" word toegeskryf aan die sosiale wetenskaplike Judy Singer, wat haarself beskryf as "waarskynlik iewers op die outistiese spektrum". Sy gebruik die term in haar sosiologie-honneurstesis wat in 1999 gepubliseer is.

Singer het met Blume gekorrespondeer vanweë hulle gedeelde belangstelling in outisme en hoewel hy nie aan Singer krediet gee nie, verskyn die woord die eerste keer in druk in 'n artikel op 30 September 1998 deur Blume in *The Atlantic*.

Sommige skrywers

Die term "neurodiversiteit" is intussen ook vir ander toestande gebruik, soos ontwikkelingskoördinasiesteuring, AGHS en Aspergersindroom, en het 'n algemener betekenis aangeneem.

## Verwysings 
## Skakels
Lachenalia adamii

***Lachenalia adamii*** is 'n meerjarige blomdraende plant en bolagtige geofiet wat deel van die Asparagaceae familie is. Die spesie is endemies aan Suid-Afrika en kom in die Noord-Kaap, op die Bokkeveld-eskarp in die Oorlogskloof-natuurreservaat naby Nieuwoudtville, voor. 

Die spesie is eers in 2017 beskryf.

## Bronnelys 
* Plants of the World Online
* http://www.lachenalia.net/library/Two_new_species_of_Lachenalia.pdf
Lachenalia algoensis

***Lachenalia algoensis*** is 'n meerjarige blomdraende plant en bolagtige geofiet en deel is van die fynbos. Die plant is endemies aan die Oos-Kaap en die Wes-Kaap en kom vanaf Kaap Agulhas tot by Bathurst voor. Die spesie het van sy habitat afgestaan aan kus ontwikkeling, veral in die Tuinroete, en word ook bedreig deur indringerplante in die weste.

## Bronnelys 
* REDLIST Sanbi
* Plants of the World Online
Lachenalia aloides

***Lachenalia aloides*** is 'n meerjarige blomdraende plant en bolagtige geofiet en deel is van die renosterveld. Die plant is endemies aan die Wes-Kaap en kom tussen Wellington en Durbanville voor. Daar is ongeveer tien subpopulasies en die spesie het ongeveer 60% van sy habitat afgestaan aan voorstedelike ontwikkeling en gewasverbouing. Indringerplante en vertrapping is ook 'n bedreiging. In Engels staan die plant bekend as die *Cape Cowslip*.

## Galery 

Lachenalia aloides (3837937028).jpg
Lachenalia aloides (Nelsonii) (6862367518).jpg
Lachenalia aloides KirstenboschBotGard09292010A.jpg
Lachenalia aloides, Canberra.jpg

## Bronnelys 
* REDLIST Sanbi
* Plants of the World Online
Lachenalia ameliae

***Lachenalia ameliae*** is 'n meerjarige blomdraende plant en bolagtige geofiet en deel is van die fynbos en renosterveld. Die plant is endemies aan die Noord-Kaap en die Wes-Kaap en kom voor van die Tankwa Karoo tot by Montagu, Barrydale en Calitzdorp. Die plant word bedreig deur oorbeweiding en gewasverbouing, veral in die Klein-Karoo waar 80% van sy habitat geaffekteer word.

Die plant is na Anna Amelia Obermeyer vernoem, die Suid-Afrikaanse botanikus.

## Bronnelys 
* REDLIST Sanbi
* Plants of the World Online
Gars

**Gars** (*Hordeum vulgare*), 'n lid van die grasfamilie, is 'n groot graankorrels wat in gematigde klimate gegroei word reg oor die wêreld. Dit was een van die eerste aangeplante grane, veral in Eurasië, so vroeg as 10 000 jaar gelede. Gars word gebruik as veevoer, as 'n bron van fermenteerbare materiaal vir bier en sekere gedistilleerde drankies, en as 'n komponent van verskillende gesondheidsvoedsels. Dit word gebruik in sop en bredies, en in garsbrood van verskillende kulture. Gars word gewoonlik in mout gemaak deur 'n tradisionele en antieke voorbereidingsmetode.

In 2017 was gars die vierde mees geproduseerde graankorrel volgens hoeveelheid (149 miljoen ton) na mielies, rys en koring.

## Verwysings 
## Eksterne skakels 
*
Lachenalia angelica

***Lachenalia angelica*** is 'n meerjarige blomdraende plant en bolagtige geofiet en deel is van die vygieveld. Die plant is endemies aan die Noord-Kaap en kom by Hondeklipbaai voor. Hier is daar twee tot drie subpopulasies wat moontlik bedreig kan word deur toekomstige mynbou aktiwiteite.

## Bronnelys 
* REDLIST Sanbi
* Plants of the World Online
Lachenalia anguinea

***Lachenalia anguinea*** is 'n meerjarige blomdraende plant en bolagtige geofiet wat deel is van die Sukkulente Karoo. Die plant is endemies aan die Noord-Kaap en die Wes-Kaap. Dit spesie kom wyd verspreid voor, vanaf die Richtersveld en die westelike Namakwaland tot by die Olifantsriviervallei.

## Bronnelys 
* REDLIST Sanbi
* Plants of the World Online
Lachenalia arbuthnotiae

***Lachenalia arbuthnotiae*** is 'n meerjarige blomdraende plant en bolagtige geofiet wat deel is van die fynbos. Die plant is endemies aan die Wes-Kaap en kom op die Kaapse Vlakte in vleiagtige, nat plekke voor. Dit het 'n voorkomsgebied van kleiner as 10&nbsp;km² en daar is moontlik nog drie subpopulasies oor. Die spesie het 90% van sy habitat verloor weens stedelike ontwikkeling en die oorblywende plante word bedreig deur indringerplante en drooglegging van die vleiagtige gebied waar hulle groei.

Die een subpopulasie bestaan uit slegs 60 plante terwyl die tweede subpopulasie tans uit 500 plante bestaan. Laasgenoemde is in 2016 ontdek na 'n veldbrand. Daar is moontlik 'n derde populasie by Kaapstad Internasionale Lughawe maar is vir 'n lang tyd nog nie weer ondersoek nie.

## Galery 

Lachenalia arbuthnotiae 2 RBGK.JPG
Lachenalia arbuthonotiae KirstenboschBotGard09292010B.jpg
Lachenalia arbuthonotiae KirstenboschBotGard09292010C.jpg
Lachenalia arbuthonotiae KirstenboschBotGard09292010D.jpg

## Bronnelys 
* REDLIST Sanbi
* Plants of the World Online
Lachenalia arenicola

***Lachenalia arenicola*** is 'n meerjarige blomdraende plant en bolagtige geofiet wat inheems is aan die Noord-Kaap en Namibië. Die spesie is eers in 2014 beskryf.

## Bronnelys 
* Plants of the World Online
* Biodiversityadvisor
* Biotaxa
* iNaturalist, Portugal
Lachenalia argillicola

***Lachenalia argillicola*** is 'n meerjarige blomdraende plant en bolagtige geofiet wat deel is van die renosterveld. Die plant is endemies aan die Wes-Kaap en kom op die noordwestelike Knersvlakte, suidoos van Kotzesrus, voor. Die spesie kan moontlik bedreig word deur gewasverbouing en weiding vir vee.

## Bronnelys 
* REDLIST Sanbi
* Plants of the World Online
Lachenalia attenuata

***Lachenalia attenuata*** is 'n meerjarige blomdraende plant en bolagtige geofiet wat deel is van fynbos en die Sukkulente Karoo. Die plant is endemies aan die Noord-Kaap en die Wes-Kaap en kom wydverspreid voor: op die Roggeveld-eskarp, in die Klein-Karoo tussen die Hexrivierpas en Montagu asook by Riversdal in die Overberg.

## Bronnelys 
* REDLIST Sanbi
* Plants of the World Online
Jan Buys

**Jan Buys** (5 September 1909 – 1985) was 'n Suid-Afrikaanse skilder wat veral bekendheid verwerf het vir sy landskapskilderye van Suid-Afrikaanse tonele.

Buys is in Rotterdam in Nederland gebore, kom in 1948 na Suid-Afrika. Sy opleiding ontvang hy van 1928 tot 1932 aan die Rotterdamse Kunsakademie en daarna in Heidelberg in Duitsland. Van 1933 tot 1939 neem hy deel aan verskeie uitstallings in Nederland (Rotterdam, Amsterdam, ’s-Gravenhage, Middelburg) en selfs Parys. Tydens die Tweede Wêreldoorlog werk hy in die argief in Rotterdam en maak historiese tekeninge van die gebombardeerde stad.

Sy werk is beïnvloed deur Nederlandse en Vlaamse meesters en deur die Italianer Amedeo Modigliani. Die landskappe herinner aan Vlaamse ekspressioniste. Buys word beskryf as die skilder van die nostalgie.

In 1949 hou Buys ’n uitstalling in Johannesburg en tot 1972 hou hy verskeie uitstallings oor die hele Suid-Afrika (Pretoria, Kaapstad, Durban) tot in Namibië (Windhoek en Tsumeb) en weer in Nederland. Sy skilderye is te siene in in o.a. die Nasionale Kunsmuseum en die Jan van Riebeeck-skool in Kaapstad, Kimberley se William Humphreys-kunsmuseum, die Tegniese Kollege in Kroonstad, Bloemfontein, Graaff-Reinet en Rotterdam se munisipaliteit.

Buys sterf in 1985 in Johannesburg.

## Bronne 
* art-archives-southafrica.ch
* Brosjure van die Republiekfees 1966 • Kunsuitstallings in amptelike opdrag gereël deur die Suid-Afrikaanse Kunsvereniging
* Hahndick, Herman J.: Jan Buys – painter of paradise. Lantern, tydskrif vir volksopvoeding. Jaargang 2, no.1, Augustus 1952.
Lachenalia aurioliae

***Lachenalia aurioliae*** is 'n meerjarige blomdraende plant en bolagtige geofiet wat deel is van fynbos en die Sukkulente Karoo. Die plant is endemies aan die Oos-Kaap en die Wes-Kaap. Dit kom in die westelik Karoo en Tankwa Karoo, tussen Montagu en Beaufort-Wes, voor. Die spesie het aangepas by droogtoestande, die knolle kan vir jare rustend lê.

## Bronnelys 
* REDLIST Sanbi
* Plants of the World Online
Lachenalia bachmannii

***Lachenalia bachmannii*** is 'n meerjarige blomdraende plant en geofiet wat deel is van die Swartland Renosterveld. Die plant is endemies aan die Wes-Kaap en kom van Piketberg tot by Stellenbosch voor. Die spesie het 'n voorkomsgebied van 1&nbsp;044&nbsp;km² en daar is tussen vier en ses gefragmenteerde subpopulasies. Die plant groei op die kante van seisoenale poele wat merendeels in die lente voorkom. Die plant het habitat verloor weens oorbeweiding, drooglegging van die nat gebiede en die afloop van insekdoders wat lei tot eutrofikasie.

## Bronnelys 
* REDLIST Sanbi
* Plants of the World Online
Lachenalia barbarae

***Lachenalia barbarae*** is 'n meerjarige blomdraende plant en geofiet wat endemies aan die Wes-Kaap is. Dit kom in die Haarwegskloof Renosterveld-reservaat voor tussen Bredasdorp en Swellendam. Die spesie het 'n voorkomsgebied van 4&nbsp;km² en daar is net een bevolking. Die plant het 'n groot gedeelte van sy habitat afgestaan aan gewasverbouing.

## Bronnelys 
* REDLIST Sanbi
* Plants of the World Online
* Biodiversityadvisor
Lachenalia barkeriana

***Lachenalia barkeriana*** is 'n meerjarige blomdraende plant en geofiet wat endemies aan die Noord-Kaap en die Wes-Kaap is. Dit kom in Namakwaland van Garies tot by Kliprand, Loeriesfontein en Brand-se-baai voor. Die spesie word bedreig deur oopgroef mynbou: ontginning van die sand.

## Bronnelys 
* REDLIST Sanbi
* Plants of the World Online
Lachenalia bowkeri

***Lachenalia bowkeri*** is 'n meerjarige blomdraende plant en geofiet en is deel van die fynbos en Sukkulente Karoo. Die spesie is endemies aan die Oos-Kaap.

## Bronnelys 
* REDLIST Sanbi
* Plants of the World Online
Merk 4 kernbom

duimnael|regs|Merk 4 kernbom
Die **Merk 4 kernbom** was 'n Amerikaanse ineenploftipe kernwapen wat van 1949 tot 1953 geproduseer is. Dit was gebaseer op die Fat Man Merk 3-ontwerp, wat gebruik is vir die Trinity-kernwapentoets en die bom wat op Nagasaki laat val is. Vir die Merk 3 ontwerp moes elke komponent slegs deur hoogskundige tegnici in 'n beheerde omgewing met die hand aanmekaargesit word. Die doel van die Merk 4 was om 'n kernbom te ontwerp wat op massaskaal as 'n praktiese wapentuig geproduseer kan word. 

Die eerste voltooide Merk 4 Mod 0 is op 19 Maart 1949 by die voorraad kernwapens gevoeg. Daar is meer as 500 eenhede gebou wat tot in 1953 gebruik is. Die Merk 4 was die eerste massavervaardigde kernwapen.

## Verwysings
Disa vasselotii

***Disa vasselotii*** is 'n meerjarige plant en geofiet wat tot die genus *Disa* behoort en is deel van die fynbos. Die plant is endemies aan die Oos- en die Wes-Kaap.

## Bronne 
* REDLIST Sanbi
* Plants of the World Online
Bothmaskloofpas

Die **Bothmaskloofpas** in die Swartland is tussen Malmesbury en Hermon en net suidwes van Riebeek-Kasteel op die R46-provinsiale roete by 33° 24′ 19″ suid en 18° 52′ 30″ oos.
Edele barbaar

[thumb|220px|'n Detail van Benjamin West se heroïese, neoklassieke geskiedenisskildery *The Death of General Wolfe* (1771). Dit beeld 'n geïdealiseerde Amerikaanse [Indiane|Indiaan uit.]]

Die **edele barbaar** of **edele woesteling** is 'n ideale beeld van die "natuurmens" wat nie deur die beskawing bederf is nie. Die begrip gee uiting aan die idee dat die mens sonder die bande van die beskawing inherent goed is. Tot vandag toe is dit 'n gewilde tema van kultuurkritiese skrywers. In die moderne volkekunde is die konsep van die edele barbaar lankal verouderd.

Ná die Europese ontdekking en verowering van die Amerikas het die idee weer aanklank gevind, en dit het veral gestalte aangeneem in die epiese *La Araucana* (omstreeks 1570) deur Alonso de Ercilla y Zúñiga. Honderd jaar later het John Dryden weer die tema aangepak. In die 18de eeu was die filosoof Jean-Jacques Rousseau een van die prominente voorstanders daarvan, en veral in die romantiek het die idee baie volgelinge gehad.

Voorbeelde kan in die Bybel gevind word, in die toestand van onskuld in die tuin van Eden voor die Sondeval, asook in die Griekse mites. 

## Ontwikkeling
Die idee van die "edele barbaar" veronderstel die botsing van 'n "beskawing" met 'n "natuurlike samelewing". So 'n situasie het bestaan ​​tydens die gebiedsuitbreiding van Europese lande (Spanje, Portugal, Frankryk, Engeland, Nederland) van die einde van die 15de eeu af. Die kolonisasie in Afrika, Asië, die Amerikas en die Stille Oseaan het gelei tot die toeëiening van die kulture daar in die magsfeer van die veroweraars.

Al is die gekoloniseerdes as mense erken, was daar geen poging om gelyke politieke of ekonomiese regte aan hulle toe te ken nie. Hulle is geklassifiseer as "primitief" of "wild", en dit is gebruik as regverdiging vir ongelyke behandeling, onderdrukking (slawerny) en kulturele of fisieke uitwissing.

Die idee van die edele barbaar kan deels beskou word as 'n poging om die mense wat ongelyk behandel is, op te gradeer. Hulle is edel juis danksy hulle "oorspronklikheid", wat uitdrukking vind in hulle klein invloed op die omgewing en hulle natuurlike lewenswyse. Dit word beskou as 'n soort menslike "oorspronklike toestand", wat vergelykbaar is met 'n "onskuldige" kind wat nog geen verreikende verantwoordelikheid vir sy dade hoef te aanvaar nie. Die eintlike fokus was egter nie eintlik die "edele barbaar" nie, maar die eie samelewing wat met die natuurmense as maatstaf vergelyk word. 

## Verwysings
## Nog leesstof
* Barzun, Jacques (2000). *From Dawn to Decadence: 500 Years of Western Cultural Life, 1500 to the Present*. New York: Harper Collins. pp.&nbsp;282–294, and passim.
* Boas, George ([1933] 1966). * The Happy Beast in French Thought in the Seventeenth Century.* Baltimore: Johns Hopkins Press. In 1966 herdruk deur Octagon Press.
* Fairchild, Hoxie Neale (1928). *The Noble Savage: A Study in Romantic Naturalism* (New York)
* A. O. Lovejoy and George Boas ([1935] 1965). *Primitivism and Related Ideas in Antiquity.* Baltimore: Johns Hopkins Press. In 1965 herdruk deur Octagon Books. 

## Skakels
Lachenalia campanulata

***Lachenalia campanulata*** is 'n meerjarige blomdraende plant en bolagtige geofiet. Die spesie is endemies aan die Oos-Kaap en die Wes-Kaap. Dit kom op al die hoë berge van die Oos-Kaap voor asook die Nuweveldberge noord van Beaufort-Wes.

## Bronnelys 
* REDLIST Sanbi
* Plants of the World Online
Chelsi Shikongo

**Chelsi Tashaleen Shikongo** (gebore 28 Julie 1997 in Walvisbaai, Erongo) is 'n Namibiese model en skoonheidskoningin wat Mej Namibië 2021 gewen het.

## Vroeë lewe 
Shikongo is gebore op 28 Julie 1997 en grootgemaak in Walvisbaai, Erongo. In 2010 het sy begin model doen met LC's Models, 'n modelskool in Walvisbaai. In 2011 het sy die skool verlaat en as vryskutmodel begin werk. Van 2010 tot 2014 het sy die Kuisebmond Secondary School in Walvisbaai bygewoon. In 2019 verhuis sy na Kaapstad om op haar loopbaan as model te fokus. In dieselfde jaar was sy in Milaan, Italië vir die mode -week van die stad, het sy 'n veldtog gedoen vir SM Mall of Asia in die Filippyne en 'n advertensie vir Skip Suid-Afrika en gewerk vir Pringle of Scotland en Mr Price South Africa.

## Mejuffrou Namibië 2021 
Op 5 Junie 2021 begin Shikongo met haar optrede tydens die kompetisie en word gekroon as Mej. Namibia 2021 wat by die Windhoek Country Club Resort in Windhoek gehou is.

## Mejuffrou Heelal 2021 
As Mejuffrou Namibië verteenwoordig Shikongo haar land by Mejuffrou Heelal wat in Israel gehou is.

## Verwysings
Klipheuwel

**Klipheuwel** (Klipheuvel) is ‘n dorpie oos van Philadelphia, Wes-Kaap.

Die nedersetting lê by die koördinate . Dit is 15 km noord van Durbanville, nagenoeg 30 km suid van Malmesbury, by die kruising van die R304-streeksroete tussen Stellenbosch en Atlantis en die R302-streeksroete tussen Durbanville en Malmesbury en aan die spoorlyn noordwaarts na Bitterfontein. ‘n Opvallende kenmerk van die dorpie is sy graansilo’s, windturbines (van Eskom) en radiomaste.

In 1923 en 1924 het die Marconi Company ‘n sterk radiosender hier opgerig spesifiek gerig op ‘n ontvangstasie in Engeland. Later is dit gebruik vir kommunikasie met skepe rondom die Kaap. Destyds was die radiomaste die hoogste mensgemaakte strukture in die land. Tans is dit onder beheer van Telkom. Die radiostasie Cape Talk maak van hierdie kortgolfsender gebruik.

[duimnael|links|'n Landskap met [fynbos suid van Klipheuwel]]
Lachenalia congesta

***Lachenalia congesta*** is 'n meerjarige blomdraende plant en bolagtige geofiet. Die spesie is endemies aan die Noord-Kaap en kom op die Roggeveld-eskarp voor, wes van Middelpos tot by Sutherland en Komsberg. Die spesie word bedreig deur oorbeweiding en vertrapping deur vee.

## Galery 

Lachenalia congesta S-3051-05.jpg
Lachenalia congesta 1DS-II 1-8675 02.jpg
Lachenalia congesta S-3051-04.jpg

## Bronnelys 
* REDLIST Sanbi
* Plants of the World Online
Lachenalia contaminata

***Lachenalia contaminata*** is 'n meerjarige blomdraende plant en bolagtige geofiet en is deel van die fynbos. Die spesie is endemies aan die Wes-Kaap en kom van Lambertsbaai tot by De Hoop voor. Die spesie het 'n voorkomsgebied van 22&nbsp;000&nbsp;km² en daar is ongeveer twintig gefragmenteerde subpopulasies. Die plant het habitat afgestaan aan gewasverbouing en word bedreig deur oorbeweiding en indringerplante.

## Bronnelys 
* REDLIST Sanbi
* Plants of the World Online
Lachenalia convallarioides

***Lachenalia convallarioides*** is 'n meerjarige blomdraende plant en bolagtige geofiet. Die spesie is endemies aan die Oos-Kaap en kom by Grahamstad voor. Hier is dit deel van die Suurberg-fynbos en kom op die suidelike hellings voor in 'n rotsagtige kwartsiet omgewing tot op 'n hoogte van 1800&nbsp;m. Daar is een populasie van 50 plante en dit word bedreig deur indringerplante.

## Bronnelys 
* REDLIST Sanbi
* Plants of the World Online
Lachenalia dehoopensis

***Lachenalia dehoopensis*** is 'n meerjarige blomdraende plant en bolagtige geofiet en is deel van die fynbos en renosterveld. Die spesie is endemies aan die Wes-Kaap en kom in die De Hoop-natuurreservaat voor. Die spesie het 'n voorkomsgebied van 4 - 12&nbsp;km². Daar word vermoed dat die plant uitgestorwe is buite die natuurreservaat en binne die reservaat word dit deur indringerplante bedreig.

## Bronnelys 
* REDLIST Sanbi 
* Plants of the World Online
Lachenalia doleritica

***Lachenalia doleritica*** is 'n meerjarige blomdraende plant en bolagtige geofiet en is deel van die Roggeveld en Hantam Karoo. Die spesie is endemies aan die Noord-Kaap en kom tussen Nieuwoudtville, Calvinia en Williston voor en daar is ses subpopulasies. Die spesie het reeds 20% van sy habitat aan gewasverbouing afgestaan en kan moontlik nog habitat afstaan daaraan. Oorbeweiding is ook 'n bedreiging.

## Bronnelys 
* REDLIST Sanbi 
* Plants of the World Online
Lachenalia corymbosa

***Lachenalia corymbosa*** is 'n meerjarige blomdraende plant en bolagtige geofiet en is deel van die fynbos en renosterveld. Die spesie is endemies aan die Wes-Kaap en kom van Citrusdal tot by Gordonsbaai voor. Sewe van die veertien subpopulasies van die spesie het verlore gegaan weens gewasverbouing en ontwikkeling die afgelope 100 jaar; 90% van die plant se voorkomsgebied is verander as gevolg hiervan. Die oorblywende sewe populasies is versprei oor 'n voorkomsgebied van 15&nbsp;000&nbsp;km².

## Bronnelys 
* REDLIST Sanbi
* Plants of the World Online
Lachenalia duncanii

***Lachenalia duncanii*** is 'n meerjarige blomdraende plant en bolagtige geofiet. Die spesie is endemies aan die Wes-Kaap en kom by Kliprand voor waar daar een populasie is. Die populasie word bedreig deur moontlike padwerke.

## Bronnelys 
* REDLIST Sanbi 
* Plants of the World Online
Lachenalia ensifolia

***Lachenalia ensifolia*** is 'n meerjarige blomdraende plant en bolagtige geofiet en is deel van die fynbos en Sukkulente Karoo. Die spesie is endemies aan die Noord-Kaap en die Wes-Kaap.

## Subspesies 
Daar is ook twee subspesies:
* *Lachenalia ensifolia subsp. ensifolia*
* *Lachenalia ensifolia subsp. maughanii* (W.F.Barker) G.D.Duncan

## Galery 

Lachenalia ensifolia (Thunb.) J.C.Manning & Goldblatt- Edinburgh J. Bot. 60- 565 (2003 publ. 2004). 20211104 113228.jpg
Lachenalia ensifolia fma. alba (Thunb.) J.C.Manning & Goldblatt- Edinburgh J. Bot. 60- 565 (2003 publ. 2004). 20211031 180840.jpg
Lachenalia ensifolia fma. alba (Thunb.) J.C.Manning & Goldblatt- Edinburgh J. Bot. 60- 565 (2003 publ. 2004). 20211031 185357.jpg
Lachenalia ensifolia fma. alba (Thunb.) J.C.Manning & Goldblatt- Edinburgh J. Bot. 60- 565 (2003 publ. 2004). 20211031 185638.jpg
Lachenalia ensifolia fma. alba (Thunb.) J.C.Manning & Goldblatt- Edinburgh J. Bot. 60- 565 (2003 publ. 2004). 20241025 132012.jpg

## Bronnelys 
* REDLIST Sanbi
* Plants of the World Online
Dakterras

duimnael|regs|'n Dakterras op 'n plat dak in Amsterdam
duimnael|regs|'n Dakterras van 'n riad in Marokko
duimnael|regs|'n Dakterras op 'n Paryse dak
duimnael|regs|Twee dames geniet die herfssonnetjie op 'n dakterras in Salling, Denemarke

'n **Dakterras** is die ingerigte ruimte bo-op 'n plat dak of 'n plat gedeelte van 'n dak (soos bo-op 'n motorhuis) wat in die opelug vir tuinmaak of as 'n ontspanningsterrein geskik is. 'n Dakterras is dus nie 'n uitsteeksel van 'n gebou soos 'n balkon nie. 'n Dakterras het ook gewoonlik geen dak nie. 

### Voordele en nadele 
Die dakterras kom veral tot sy reg in digbevolkte en digbeboude stede waar die aanlê van grasperke, tuine of parke aan die skraal kant is. Met mooiweer bied die dakterras van 'n woning (of woonstel) byna doodse stilte, soms tot 360º-uitsig oor die stad, 'n onbelemmerde uitsig op die sterrehemel, volop son en, bowenal, privaatheid, weg van die rumoer benede. Maar helaas nie van die natuurlewe, met name voëls, nie. 

Natuurlik is hierdie stukkie paradys in die kleine aan die elemente uitgelewer. Die vloerbedekking van die loopvlak is aan wind en weer (ook UV-strale) blootgestel en verdien ekstra sorg en aandag. Die duursaamste materiaalkeuse is aan te beveel.
Ook moet hetsy die boumateriaal lig genoeg wees (soos 'n houtdek wat met verloop van tyd sal verbleik), hetsy die draagkonstruksie sterk genoeg wees om hierdie ekstra gewig te kan dra. 'n Regte grasperk is hopeloos te swaar (en onprakties) en 'n lappie kunsgras is veel beter.

Sonder byna 'n druppel skadu is die temperatuur tot 5ºC warmer op die dak as op die grond. Die sagte suisende briesie onder kan hoër op in 'n tierende stormwind ontaard; rukwinde kan die ligte plastiekstoele en -tafel skep. Juis weens hierdie volop wind en son verdamp die water vinniger vir dakplante. Ook hoërige plante (soos boomaalwyne in potte geplant) groei windskeef.

Swaar blombakke en swaar fokuspunte word dikwels op die grense van die ontwerp geplaas (dus, op die mure). Hierdie blombakke moet dan stewig geanker of ingebou wees, anders beteken dit 'n voetganger se dood. Waterfonteintjies moet liefs kettings gebruik waarteen die water kan afdrup.

Benewens meubels wat buite staan en sal natreën, is waterdigting van kardinale belang; die reënwater kan in elke hoekie en krakie deursyfer. Klam kolle slaan dan op die mees ongeleë plekke uit. Die reënwater kan egter op 'n slim wyse opgevang en vir latere gebruik geberg word.

## Verwysings
Bokkeveldberge

Die **Bokkeveldberge** is 'n bergreeks wat noord-suid strek en 'n gedeelte van die grens tussen die Wes-Kaap en die Noord-Kaap uitmaak. Dit is oos van die knersvlakte en wes van Nieuwoudtville. Die bergreeks het nie werklik 'n kruin nie; aan die westekant is 'n eskarp en aan die oostekant die Onder-Bokkeveldse plato, wat verder binnelands by die Hantam-Karoo aansluit. Die eskarp is ryk aan unieke flora. Engelsman se punt of Engelspunt (874&nbsp;m) is 'n uitloper van die bergreeks en bekende baken. Die hoogste punt is Moutonsberg (982&nbsp;m).

Die R27- provinsiale roete loop met die Van Rhynspas langs oor die berg. Die suidelike deel van die bergreeks is 'n meer gebroke landskap, en die Moutonsberg, Oorlogskloof en Oorlogskloof-natuurreservaat is hier geleë.

## Verwysings
Gysie Pienaar

**Gysie Pienaar** (gebore 21 Desember 1954 in Bloemfontein) is 'n voormalige Suid-Afrikaanse rugbyspeler. Sy gereelde posisie was op heelagter.

## Rugbyloopbaan 
Pienaar het vir die Vrystaat en die Springbokke uitgedraf. Hy maak sy toetsdebuut teen die besoekende Suid-Amerikaanse Jaguars-span op 3 Mei 1980 as plaasvervanger in die tweede helfte vir Pierre Edwards. Sy eerste begintoets vir die Springbokke was op 31 Mei 1980 op Nuweland in Kaapstad teen die Britse en Ierse Leeus onder leiding van Bill Beaumont. 

Pienaar is 13 keer vir die Springbokke gekies, het twee drieë gedruk en twee strafdoele vir 'n totaal van 14 toetspunte ingeryg.

## Persoonlike lewe 
Pienaar is die vader van Ruan Pienaar, 'n professionele rugbyspeler en voormalige Springbok.

## Verwysings
Lachenalia fistulosa

***Lachenalia fistulosa*** is 'n meerjarige blomdraende plant en bolagtige geofiet en is deel van die fynbos. Die spesie is endemies aan die Wes-Kaap en kom voor in twee gebiede: die noorde van die Kaapse Skiereiland en die Hawequasberg by Du Toit's Kloof. Die spesie word bevrug deur bye en blom veral na veldbrande. Die plant het habitat afgestaan weens stedelike ontwikkelinge veral by Seepunt, Houtbaai, Llandudno, Constantia en Wynberg. Dit is net die plante binne die Tafelberg Nasionale Park wat beskerm en veilig is. Op die laer westelike hellings van die Hawequasberg word die plant bedreig deur plantasies en indringerplante.

## Bronnelys 
* REDLIST Sanbi
* Plants of the World Online
Genie (wilde kind)

**Genie** (gebore 1957 is die skuilnaam van 'n Amerikaanse wilde kind wat die slagoffer van ernstige kindermishandeling, verwaarlosing en sosiale isolasie was. Haar omstandighede is prominent aangeteken in die annale van linguistiek en abnormale kindersielkunde. 

Toe sy sowat 20 maande oud was, het Genie se pa haar in 'n kamer begin toesluit. In dié tyd het hy haar byna altyd aan 'n kindertoilet vasgebind, of aan 'n wiegie sodat sy nie haar arms of bene kon beweeg nie. Hy het enigiemand verbied om iets met haar te doen te hê en sy het dus as kind geen stimulasie gekry nie. Sy was ook uiters ondervoed. 

Die omvang van haar isolasie het voorkom dat sy aan feitlik enige spraak blootgestel is en sy het dus nie as kind leer praat nie. Haar mishandeling het in November 1970, toe sy 13 jaar en 7 maande oud was, onder die aandag van Los Angeles se kinderwelsynowerhede gekom.

Sielkundiges, linguiste en ander wetenskaplikes het aanvanklik groot aandag aan Genie se geval gegee. Linguiste het haar beskou as 'n geleentheid om verdere insig te kry in die prosesse wat die aanleer van 'n taal beheer en om die teorieë te toets wat kritieke tydperke indentifiseer waartydens mense taal moet verstaan en leer praat. In die tyd dat wetenskaplikes Genie bestudeer het, het sy aansienlike vordering in haar algehele geestelike en sielkundige ontwikkeling gemaak. Binne maande het sy buitengewone nieverbale kommunikasievermoëns ontwikkel en geleidelik 'n paar basiese sosiale vermoëns aangeleer, maar selfs teen die einde van die studietydperk het sy nog baie eienskappe van 'n ongesosialiseerde mens geopenbaar. Sy het deur dié tyd aanhou leer en nuwe taalvermoëns geopenbaar, maar was eindelik nie in staat om 'n eerste taal ten volle aan te leer nie.

thumb|links|180px|Victor van Aveyron.
Die owerhede het aanvanklik gereël dat Genie in die kinderhospitaal in Los Angeles opgeneem word, waar 'n span dokters en sielkundiges haar 'n paar maande lank versorg het. Die reëlings vir haar verblyf hierna het die onderwerp van 'n wrewelige debat geword. In Junie 1971 het sy by haar onderwyseres van die hospitaal gaan woon, maar 'n maand en 'n half later het die owerhede haar geplaas by die gesin van die wetenskaplike aan die hoof van die navorsingspan. Daar het sy byna vier jaar gewoon. 

Kort nadat sy 18 jaar oud geword het, het sy by haar ma gaan woon, maar sy het ná 'n paar maande besluit het sy kan Genie nie voldoende versorg nie. Die owerhede het haar toe geskuif na die eerste van wat 'n reeks instellings vir gestremde volwassenes sou word. Die mense in beheer het haar afgesny van feitlik almal wat sy geken het en het haar fisiek en emosioneel mishandel. Sielkundiges en linguiste bespreek haar steeds, en daar is aansienlike akademiese en mediabelangstelling in haar ontwikkeling. 

Wetenskaplikes vergelyk haar dikwels met Victor van Aveyron, 'n 19de-eeuse Franse kind wat ook die onderwerp was van 'n gevallestudie in laat ontwikkeling en die laat aanleer van 'n taal.

## Verwysings
## Skakels
Lachenalia flava

***Lachenalia flava*** is 'n meerjarige blomdraende plant en bolagtige geofiet en is deel van die fynbos en Sukkulente Karoo. Die spesie is endemies aan die Wes-Kaap. Die spesie kom voor in 'n klein gebied, in die verlede het dit van Paarlberg en Wellington tot by die boonste gedeelte van die Breederivier-vallei naby Tulbagh voorgekom. Die plant is nou uitgestorwe op Paarlberg en in die Wellington omgewing weens stedelike ontwikkeling en gewasverbouing. Dit kom nou net in die Bainskloof gebied voor in die Limietberge tussen Tulbagh en Wolseley asook die Breederivier-vallei.

## Galery 

Lachenalia aloides-IMG 0328.jpg
Lachenalia aloides-IMG 0329.jpg
Lachenalia aloides-IMG 0501.jpg
Lachenalia flava (196111194).jpg

## Bronnelys 
* REDLIST Sanbi 
* Plants of the World Online
Lachenalia framesii

***Lachenalia framesii*** is 'n meerjarige blomdraende plant en bolagtige geofiet en is deel van die vygieveld. Die spesie is endemies aan die Noord-Kaap en die Wes-Kaap en kom in Namakwaland tussen Komaggas en Vanrhynsdorp voor. Die blomme word bevrug deur heuningbye.

## Bronnelys 
* REDLIST Sanbi
* Plants of the World Online
Lachenalia giessii

***Lachenalia giessii*** is 'n meerjarige blomdraende plant en bolagtige geofiet. Die spesie is inheems aan die Noord-Kaap en Namibië. 

## Bronnelys 
* Plants of the World Online
* iNaturalist Portugal
Iwan Misjoekof

**Iwan Misjoekof** (Russies: Иван Мишуков, gebore 6 Mei 1992 in Reoetof) is 'n Russiese burger wat daarvoor bekend is dat hy 'n wilde kind was wat sowat twee jaar, tussen die ouderdomme van vier en ses jaar, saam met honde gewoon het.

## Vroeë lewe
Toe Iwan vier jaar oud was, het hy weggeloop van sy ma en haar alkoholis-kêrel. Hy het in 'n stadium ook by sy alkoholis-oupa gewoon, wat hom vir dae op 'n slag alleen gelos het. Hy het die vertroue van 'n trop honde gewen deur vir hulle kos te gee. In ruil daarvoor het hulle hom beskerm. Eindelik het hulle hom die tropleier gemaak.

Iwan is in 1998, toe hy ses jaar oud was, deur die Moskouse polisie gevang. Die polisie het die seun van die trop geskei deur vir die honde kos in 'n restaurant se kombuis te los. 

Iwan is daarna deur 'n peetma grootgemaak. Hy het aan 'n militêre instelling studeer en in die Russiese weermag gedien. Dit is vir die silwerdoek aangepas as *Lek and the Dogs* (2017).

Die Australiese skrywer Eva Hornung het 'n roman, *Dog Boy* (2009), geskryf met baie van dieselfde elemente as die toneelstuk en rolprent. Ook die skrywer Bobbie Pyron het 'n boek, *The Dogs of Winter*, oor Iwan en die honde geskryf.

## Verwysings
## Skakels
Lachenalia hirta

***Lachenalia hirta*** is 'n meerjarige blomdraende plant en bolagtige geofiet en is deel van die fynbos en die renosterveld. Die spesie is endemies aan die Noord-Kaap en die Wes-Kaap. Dit kom vanaf Springbok tot by Calvinia en verder suid tot by Kleinberg, noord van Kaapstad, voor.

## Bronnelys 
* REDLIST Sanbi
* Plants of the World Online
Lachenalia isopetala

***Lachenalia isopetala*** is 'n meerjarige blomdraende plant en bolagtige geofiet en is deel van die Sukkulente Karoo. Die spesie is endemies aan die Noord-Kaap. Die spesie kom naby Nieuwoudtville op die Bokkeveldberge-eskarp, ooswaarts tot by Calvinia en suidwaarts op die eskarp tot by Sutherland voor. 

## Bronnelys 
* REDLIST Sanbi
* Plants of the World Online
Lachenalia judithiae

***Lachenalia judithiae*** is 'n meerjarige blomdraende plant en bolagtige geofiet en is deel van die fynbos. Die spesie is endemies aan die Wes-Kaap en kom van  Greyton tot by George en in die binneland van Montagu tot by die Kougaberge suid van Willowmore, voor. Die spesie het van sy habitat afgestaan aan gewasverbouing op die lae lande van die Overberg en by Mosselbaai het van die habitat verlore gegaan aan het stedelike ontwikkeling.

## Bronnelys 
* REDLIST Sanbi
* Plants of the World Online
Lachenalia karooica

***Lachenalia karooica*** is 'n meerjarige blomdraende plant en bolagtige geofiet en is deel van die fynbos, Nama-Karoo en die Sukkulente Karoo. Die spesie is endemies aan die Oos-Kaap, Noord-Kaap, Wes-Kaap en die Vrystaat. Dit kom voor vanaf Worcester deur die Karoo tot in die westelike Vrystaat.

## Bronnelys 
* REDLIST Sanbi 
* Plants of the World Online
Vals memoires

**Vals memoires** is 'n vorm van letterkundige vervalsing waarin 'n hele of gedeeltelike outobiografie versin en as die werklikheid aangebied word. In sommige gevalle is die vermeende skrywer ook vals. In onlangse jare was daar verskeie sulke memoires wat deur groot uitgewers gepubliseer is; van hulle het goeie resensies gekry en topverkopers geword, al is daarna bewys hulle is gedeeltelik of heeltemal vervals. In van hulle word beweer die skrywer het groot ontberings, verslawings, armoede en ander verliese gely. Sommige is gedetailleerde beskrywings van Holocaust-oorlewings, met minstens een wat deur 'n werlike Holocaust-slagoffer geskryf is.

As gevolg van onlangse topverkopers wat as vervalsings uitgewys is, is daar 'n beroep vir beter feitekontrolering van skrywers se materiaal.

## Openbare ontvangs
'n Paar vals memoires is in onlangse jare deur groot uitgewers gepubliseer en het goeie resensies gekry voordat hulle as gedeeltelike of algehele vervalsings ontbloot is. *Fragments: Memories of a Wartime Childhood* (Binjamin Wilkomirski), *The Blood Runs Like a River Through My Dreams* (Nasdijj), *Love and Consequences* (Margaret Seltzer) en *Go Ask Alice* (Anoniem) het lof van *The New York Times* ingeoes voordat bewys is hulle is vals. *Love and Consequences* (Margaret Seltzer) en *Odd Man Out* (Matt McCarthy) is deur Penguin Group USA gepubliseer. *A Million Little Pieces* is deur Random House gepubliseer.

Drie skrywers van vals memoires, James Frey (*A Million Little Pieces*), Herman Rosenblat (voordat hy *Angel at the Fence* geskryf het) en Anthony Godby Johnson (*A Rock and a Hard Place*), het op *The Oprah Winfrey Show* verskyn. Almal se leuens is eindelik ontbloot en die publikasie van Rosenblat se boek is gekanselleer. Frey, wat deur sy uitgewer Nan Talese vergesel was, is in 'n opvolgepisode deur Oprah gekonfronteer.  Die omstredenheid oor vals memoires het Andrea Troy geïnspireer om haar satiriese roman, *Daddy – An Absolutely Authentic Fake Memoir* (2008), te skryf.

Daar is ook gevalle van mense wat 'n openbare profiel opbou as die oorlewende van 'n rampspoedige voorval met die bedoeling om aandag te trek en voordeel daaruit te trek. 

## Verwysings
## Skakels
Lachenalia karoopoortensis

***Lachenalia karoopoortensis*** is 'n meerjarige blomdraende plant en bolagtige geofiet en is deel van die fynbos. Die spesie is endemies aan die Noord-Kaap en die Wes-Kaap. Die plant het 'n voorkomsgebied van 2188&nbsp;km². Dit kom vanaf die Elandskloofberge, wes van Wolseley, ooswaarts tot by die Tankwa-Karoo en Karoopoort, oos van Ceres voor.

## Bronnelys 
* REDLIST Sanbi
* Plants of the World Online
Lachenalia krugeri

***Lachenalia krugeri*** is 'n meerjarige blomdraende plant en bolagtige geofiet en is deel van die duineveld. Die spesie is endemies aan die Noord-Kaap en kom van Steinkopf tot by Kleinsee voor. Die plant het 'n voorkomsgebied van 375&nbsp;km² en word as seldsaam beskou. Dit het geen bedreigings nie.

## Bronnelys 
* REDLIST Sanbi
* Plants of the World Online
Lachenalia lactosa

***Lachenalia lactosa*** is 'n meerjarige blomdraende plant en bolagtige geofiet en is deel van die fynbos. Die spesie is endemies aan die Wes-Kaap en kom van Kleinmond en Botrivier tot by Elim voor. Die plant het 'n voorkomsgebied van 450&nbsp;km². Die spesie word in die Kleinmond omgewing bedreig deur stedelike ontwikkeling. In die Botriviervallei het die plant habitat afgestaan aan gewasverbouing. Indringerplante is 'n bedreiging regoor sy voorkomsgebied.

## Bronnelys 
* REDLIST Sanbi
* Plants of the World Online
Lachenalia latimerae

***Lachenalia latimerae*** is 'n meerjarige blomdraende plant en bolagtige geofiet en is deel van die fynbos. Die spesie is endemies aan die Oos-Kaap en die Wes-Kaap en kom in die Swartberge en Kougaberge voor waar dit op sanderige hellings van die berge groei.

## Bronnelys 
* REDLIST Sanbi
* Plants of the World Online
Lachenalia leipoldtii

***Lachenalia leipoldtii*** is 'n meerjarige blomdraende plant en bolagtige geofiet en is deel van die renosterveld. Die spesie is endemies aan die Wes-Kaap en kom van Citrusdal tot by Touwsrivier en Montagu voor waar dit op sanderige vlaktes en lae hellings aan die voet van heuwels groei. Die plant het 'n voorkomsgebied van 355&nbsp;km² en daar is minder as tien subpopulasies. Die spesie word bedreig deur die uitbreiding van gewasverbouing, veral in die Olifantsriviervallei en by De Doorns.

## Bronnelys 
* REDLIST Sanbi
* Plants of the World Online
Lachenalia leomontana

***Lachenalia leomontana*** is 'n meerjarige blomdraende plant en bolagtige geofiet en is deel van die fynbos. Die spesie is endemies aan die Wes-Kaap en kom op die suidelike voet van die Leeurivierberg, noordwes van Swellendam voor. Hier is daar slegs een populasie wat ontoeganklik is. Die spesie word beskou as kritiek seldsaam maar het geen bedreigings nie.

## Bronnelys 
* REDLIST Sanbi 
* Plants of the World Online
Lachenalia liliiflora

***Lachenalia liliiflora*** is 'n meerjarige blomdraende plant en bolagtige geofiet en is deel van die fynbos en renosterveld. Die spesie is endemies aan die Wes-Kaap en het 'n voorkomsgebied van 671&nbsp;km². Dit kom in die lae gedeeltes van Kaapse kus tussen Tygerberg, Paarl en Gordonsbaai voor maar 75% van die spesie se habitat is totaal verander deur ontwikkeling, veral by Durbanville, Paarl, Stellenbosch en Somerset-Wes. In die Bergriviervallei en op die Joostenberg vlakte is van die plant se habitat oorgeneem deur gewasverbouing. Die oorblywende vyf subpopulasies is gefragmenteer en die totale populasie word op minder 720 plante beraam.

## Bronnelys 
* REDLIST Sanbi
* Plants of the World Online
Lachenalia longibracteata

***Lachenalia longibracteata*** is 'n meerjarige blomdraende plant en geofiet en is deel van die fynbos en die renosterveld. Die spesie is endemies aan die Wes-Kaap en het 'n voorkomsgebied van 17 789&nbsp;km². Dit het altyd voorgekom in die lae gedeeltes van die kus vanaf Lambertsbaai tot by Melkbosstrand, en in die binneland tot by Citrusdal, Piketberg, Tulbagh en Kalbaskraal.

Die spesie het egter reeds 70% van sy habitat afgestaan aan gewasverbouing en stedelike ontwikkeling, die bedreigings bestaan steeds. Die oorblywende plante is gefragmenteer en indringerplante en swak brand bestuur dra by tot die bedreigings.

## Bronnelys 
* REDLIST Sanbi
* Plants of the World Online
Lachenalia longituba

***Lachenalia longituba*** is 'n meerjarige blomdraende plant en bolagtige geofiet en is deel van die renosterveld. Die spesie is endemies aan die Noord-Kaap en kom op die Roggeveldberge-eskarp, suidoos van Sutherland, voor. Dit het 'n voorkomsgebied van 350&nbsp;km² en daar is vyf subpopulasies. Die plant word bedreig deur oorbeweiding.

## Galery 

Polyxena longituba2.jpg
Lachenalia corymbosa at Harlow Carr.jpg

## Bronnelys 
* REDLIST Sanbi
* Plants of the World Online
Lachenalia lutea

***Lachenalia lutea*** is 'n meerjarige blomdraende plant en bolagtige geofiet en is deel van die fynbos. Die spesie is endemies aan die Wes-Kaap en kom voor vanaf Citrusdal tot by die Strand en ooswaarts tot by die Botriviervallei. Die spesie het van sy habitat afgestaan aan gewasverbouing en stedelike ontwikkeling. Tans is die plant se status nog veilig maar indringerplante en swak brand bestuur kan 'n groter bedreiging word.

## Bronnelys 
* REDLIST Sanbi
* Plants of the World Online
Saturday Mthiyane

**Saturday Mthiyane** (omstreeks 1982-2005) was 'n Suid-Afrikaanse wilde kind wat in 1987 op sowat vyfjarige ouderdom ontdek is nadat hy sowat 'n jaar lank saam met ape deurgebring het. Hy is Saturday gedoop omdat hy op 'n Saterdag gevind is, en Mthiyane was die van van die skoolhoof van die spesiale skool wat haar oor hom ontferm het, Ethel Mthiyane. 

## Vroeë lewe
Saturday het sowat 'n jaar lank aan die Tugelarivier naby Sundumbili in KwaZulu-Natal saam met ape gebly. Toe hy gevind is, het hy hande-viervoet geloop en boom geklim. Hy was dol oor vrugte, veral piesangs, en kon nie praat nie.

Op sowat 17 jaar kon Saturday nog nie praat nie, en het hy soos 'n aap geloop en gespring. Hy het nooit gekookte kos geëet nie en het geweier om saam met ander kinders te speel of iets met hulle te deel.

## Verwysings
Lachenalia kliprandensis

***Lachenalia kliprandensis*** is 'n meerjarige blomdraende plant en bolagtige geofiet. Die spesie is endemies aan die Noord-Kaap en die Wes-Kaap en kom voor in die oostelike Namakwaland, vanaf Gamoep tot by Kliprand.

## Bronnelys 
* REDLIST Sanbi
* Plants of the World Online